##### C:\Users\Usuario\Desktop\Misa Niños\Adviento 2019-C\02 V en color.jpgMISA CON NENOS

##### 1 de decembro de 2019

##### ADVENTO - 1º - C

**Mateo 24, 37-44: *“Estade en candea”.***

**Mensaxe: Vén Visitarnos a Verdade e a Vida. ESPERTA!**

**1. ACOLLIDA**

|  |  |
| --- | --- |
|  | Irmáns e irmás: Comezamos hoxe un novo tempo litúrxico. Acabamos ese período longo chamado o tempo Ordinario e agora iniciamos o Advento. Durante catro semanas preparámonos para acoller a Xesús que vén nacer nas nosas vidas e no noso corazón. Xa empezan os anuncios da lotería do Nadal, dos turróns e colonias… Pero durante o Advento trataremos de descubrir o mellor agasallo deste Nadal. Neste primeiro domingo de Advento pedímoslle a Xesús que nos manteñamos espertos, atentos ao Señor que chega, coa candea da oración acesa.  Iniciamos neste día un novo ciclo de lecturas, este ano leremos o ciclo A que ten como evanxelista do ano a Mateo. *(Procesión de entrada co leccionario A desde o fondo. O sacerdote déixao encima do altar ata terminar a colecta e retírase á sé).*  SAÚDO: *-Que o Señor que vén salvarnos, sexa convosco*. |

**2. COROA DE ADVENTO**

MONITOR:

*Cada un dos 4 domingos de Advento acenderemos unha candea ao comezar a Eucaristía como sinal do camiño semanal interior de preparación que imos percorrendo ata o Nadal. Acendemos pois a primeira vea abrindo os nosos corazóns e suplicando (Acéndese a 1ª candea).*

SACERDOTE: *Acendemos, Señor, esta luz como aquel que acende a súa lámpada na noite, para saír ao encontro do amigo que xa vén. Nesta primeira semana do Advento queremos levantarnos para esperarte preparados e recibirte con ledicia.*

**-Moitas sombras envólvennos. Moitos afagos adorméntannos. Queremos estar espertos vixiantes, porque ti tráesnos a luz máis clara, a paz máis profunda e a ledicia máis verdadeira. Ven, Señor, Xesús.**

TODOS: *-Ven, Señor, Xesús!*

**3. CELEBRACIÓN DO PERDÓN**

*(Se se faise a coroa pódese suprimir o acto penitencial).* Con sinceridade e como signo de aceptación do que significa o Advento "cristián", pedimos perdón a Deus e aos irmáns polos pecados cometidos e polas veces que apagamos a luz de Deus nas nosas vidas.

Ti, que nos ensinas os teus camiños e nos invitas a marchar polos vieiros da verdade. ***Señor, ten piedade de nós.***

Ti, que nos chamas a vivir en paz, a forxar arados e podas coas lanzas de guerra. ***Cristo, ten piedade de nós.***

Ti, que nos invitas a estar vixiantes e activos porque a nosa salvación está cerca. ***Señor, ten piedade de nós.***

**[](http://4.bp.blogspot.com/-eD2LDxdxOHU/T1PCjvtdiZI/AAAAAAAACX8/EKB0Yk9SV0I/s1600/s+san+mateo+Lis.jpg)4. ENTRONIZACIÓN DO LECCIONARIO DE MATEO:**

*(Terminada a oración colecta, o presidente vai ao altar, toma o leccionario e lévao ao ambón, alí mostra o leccionario ao pobo bícao e di estas palabras).*

-Iniciamos hoxe, como cada ano neste domingo, un ciclo de lecturas bíblicas. Se o ano pasado liamos o Evanxeo de Lucas, este acompañaranos o Evanxeo de Mateo, chamado tamén o “Evanxeo da Igrexa”.

Mateo caracterízase porque no seu evanxeo abundan máis os discursos (o ensino) que os feitos; presenta a Xesús como o “Deus connosco”; trata de demostrar que Xesús cumpre as promesas do Antigo Testamento, é o Mesías que o pobo de Deus esperaba; e fala da Igrexa máis que os outros evanxelistas.

É importante que os lectores proclamen ben a Palabra de Deus, que abramos ben os nosos oídos para escoitala como se merece. Oxalá que a Palabra de Deus ache eco en nós, cada domingo, para que coñezamos mellor o misterio de Xesús e para que se realice en nós a salvación que Deus quere para todos nós.

**5. PETICIÓNS**

*Con humildade, e cheos de esperanza, presentamos a nosa oración dicindo:* **-Ven, Señor, Xesús!**1. Que a túa Igrexa en Advento nos axude a descubrir a chegada do que é a Vida. ***Oremos.***

2. Que espertemos dos nosos espellismos e comecemos a preparar a vinda de Xesús. ***Oremos.***

3. Que non convertamos a vinda do Señor nunha festa consumista. ***Oremos.***

4. Que a través da oración persoal e coa nosa familia vaiamos creando clima de acolleita a Xesús. ***Oremos.***

5. Que non levanten a espada poboo contra pobo e vivamos todos en paz. ***Oremos***

6. Que celebremos o Advento en vela, espertando aos valores da austeridade e do compartir solidariamente. ***Oremos***  
 *Dános, Señor, o que máis e mellor nos axude a vivir servíndote a Ti e aos irmáns. Por XNS..*

**6. OFRENDAS**

**-ESPERTADOR:** Con este espertador, queremos simbolizar -Señor- o noso desexo de estar cos cinco sentidos postos en Ti. Fai que, neste tempo de Advento, nos apuremos para orar, para dialogar contigo cada día e así preparar en profundidade a túa chegada sen que outros intereses molo impidan.

**-O EVANXEO DE MATEO** (ou unha icona de Mateo): Na nosa vida dedicámonos a moitas actividades: deporte, música, comida, pracer, diñeiro, lecer, viaxes, etc. En toda a nosa vida quere estar presente Xesús e ás veces esquecémolo, botámolo da nosa vida. Ao presentarlle estes evanxeos dicímoslle que se veña connosco en cada momento das nosas vidas, que non nos esquezamos de orar e invocar a súa presenza entre nós.

**-PAN E VIÑO:** Finalmente, Señor, ofrecémosche o pan e o viño. Que pola túa man poderosa se convertan no teu Corpo e o teu Sangue, e tráianos a forza necesaria para camiñar como fillos teus.

1. **VIDEOS de 1º Advento –A: Mt 24, 37-44**

-Estade en vela, debuxos: <http://www.youtube.com/watch?v=-ZPM4u29rSo>

-Mateo 24, 37 44, película: <https://www.youtube.com/watch?v=ZIcpM6CoT6c>

- Así que prepárense, canción de Javier Brú: <https://www.youtube.com/watch?v=LngWi1NqD-M>

-Velen pois, evanxeo cantado: <https://www.youtube.com/watch?v=A4X7iy66ZrE>

-En vela -Verbo Divino-2010, reflexión: <http://www.youtube.com/watch?v=299OINvscNk>

-Luces-VD-2013, reflexión: <https://www.youtube.com/watch?v=Kw02xIEWLqc>

-A esperanza chega ás nosas vidas–VD-2016, reflexión: <https://www.youtube.com/watch?v=1Q3Egnr4iVk>

-Espera-VD-2019, reflexión: <https://www.youtube.com/watch?v=SSAUQufi5yo>

-Lecturas deste domingo con linguaxe de signos: <https://www.youtube.com/watch?v=rnp8pZI4LPs>

**ADVENTO:**

-Prepárate en Advento, canción: <https://www.youtube.com/watch?v=hrubIhAu8ZQ>

-Advento vén o Señor, canción de Ixcís, con xestos: <https://www.youtube.com/watch?v=D-N7cY4Cq7Q>

-Explicación do Advento aos Nenos: <https://www.youtube.com/watch?v=kpxtidmnJxk>

-Advento, Fai latexar o corazón do mundo, reflexión: <https://www.youtube.com/watch?v=PmDIBokJKcM>

-Advento chegou, canción de Unai Quirós: <https://www.youtube.com/watch?v=NokHl9j2vVk&sns=em&fbclid=IwAR0TP1vDpmHOtDQna-PPUDx4FKzpGo8V0Y74a3siq8AMV64d82Uic33HtO0>

-Advento, canción con xestos de Ixzís: <https://www.youtube.com/watch?v=D-N7cY4Cq7Q&feature=share&fbclid=IwAR0Or40hhDg-OxkhvY3ZC78BpK_UUrbu8NpF778a7JTCdOyO8s3jS08dQfg>


-Ven Señor non tardes máis, canción de Gabaráin <https://www.youtube.com/watch?v=4PEa9GyFymg>

-Ven Señor non tardes, canción: <http://www.youtube.com/watch?v=uMdlAeAfyfY&list=UUQL-txRIGWd2bOyA9B5KNdg>

**7. SUXESTIÓNS:**

-Vede esta semana en que momentos podedes mellorar na oración e que texto podedes utilizar. Igual vos vale repetir a oración que puxemos no evanxeo: “Xesús, quero espertarme, orando”.

**-Facemos algúns preparativos para este tempo.** Nunha cartolina ou cartón pegamos o cartel de Fano para Advento e dentro poñemos recortada a 1ª letra, a V da portada. [http://blogs.21rs.es/kamiano/2019/11/17/materiales-de-Advento-2019-de-fano/](http://blogs.21rs.es/kamiano/2019/11/17/materiales-de-adviento-2019-de-fano/)

**[](http://3.bp.blogspot.com/-WvMTMT3Uz7U/UqbZ7-IWQoI/AAAAAAAABf0/_LKhcPZ4OyQ/s1600/a%C3%B1o_liturgico_color_fano.jpg)-Organizamos** **a coroa de Advento** e na misa, antes das lecturas, facemos a entronización do leccionario de Mateo, deste ciclo A (Comezo de S. Mateo).

**-Esta semana podes debuxar unha candea pequeniña** para cada día da semana escribindo dentro o que fas para estar en candea, en oración… Ou un espertador cunha palabra: ESPERTA!

-Sería oportuno aprender unha **canción de Advento** con xestos para o principio ou final que nos axude a vivir mellor este tempo de espera e preparación para a vinda de Xesús. Así reavivaremos a nosa fe e a nosa esperanza.

-Do evanxeo deste domingo podemos resaltar a idea de **espertar en Advento** da seguinte forma: cada neno trae un debuxo ou foto dun espertador, é conveniente que sexan diferentes e de distintas marcas, e pégano nun cartel cun título: “Esperta en Advento 2019”. Este cartel pódeno despegar os nenos no momento en que pedimos perdón, incluso facendo soar unha alarma mentres se coloca o cartel. Dirémoslles que cada un debe espertar a Deus, que o Advento é poñernos as pilas, espertarnos uns a outros para acoller a Xesús que vai vir.

